**ΑΘΑΝΑΣΙΟΣ Ε. ΠΑΠΑΣ ΑΘΗΝΑ 15/1/2016**

**ΠΡΩΗΝ ΠΡΟΕΔΡΟΣ ΤΟΥ ΜΑΡΑΣΛΕΙΟΥ ΔΙΔΑΣΚΑΛΕΙΟΥ**

**ΔΗΜΟΤΙΚΗΣ ΕΚΠΑΙΔΕΥΣΗΣ ΠΑΝ. ΑΘΗΝΩΝ,**

**ΟΜ. ΚΑΘ. ΠΑΝ ΑΘΗΝΩΝ:**

**E-MAIL: aepapas@gmail.com**

**ΠΡΟΣ ΤΟΝ ΥΠΟΥΡΓΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ: κ. ΝΙΚΟΛΑΟ ΦΙΛΗ:** protocol@minedu.gov.gr

**ΤΕΤΑΡΤΗ:ΕΠΑΝΥΠΟΒΟΛΗ ΑΙΤΗΜΑΤΟΣ ΜΕ ΘΕΜΑ:**

**ΝΑ ΞΑΝΑΛΕΙΤΟΥΡΓΗΣΕΙ ΤΟ ΜΑΡΑΣΛΕΙΟ ΔΙΔΑΣΚΑΛΕΙΟ ΚΑΘΩΣ ΚΑΙ ΟΛΑ ΤΑ ΔΙΔΑΣΚΑΛΕΙΑ ΤΗΣ ΕΛΛΑΔΑΣ.**

**ΑΞΙΟΤΙΜΕ ΚΥΡΙΕ ΥΠΟΥΡΓΕ ΤΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ:ΚΥΡΙΕ Ν. ΦΊΛΗ.**

**Ζητώ συγνώμη εκ των προτέρων,που σάς κουράζω με το αίτημά μου ,αλλά δεν είναι προσωπικό.** Συνέβη δηλαδή σε εμένα, το εξαμαρτείν,να γίνει δις και τρις εξαμαρτείν.Σάς το γράφω αυτό ,επειδή σχετίζεται άμεσα με **το ΥΠΟΥΡΓΕΙΟ ΠΑΙΔΕΙΑΣ** , καθώς και με τον απελθόντα πρωθυπουργό της Ελλάδας, που δεν απάντησαν στα τρία επαναλαμβανόμενα αίτηματά μου:Να ξαναλειτουργήσει το Μαράσλειο Διδασκαλείο καθώς και τα Διδασκαλεία όλης της ελλάδας,που παραμένουν κλειστά από το 2011. Μετά από δύο αναπάντητα υπομνήματα στους πρώην, στις 7/7/2015 έστειλα νέο υπόμνημα στον πρώην αξιότιμο Υπουργό Παιδείας του Σύριζα κ. . Αριστείδη Μπαλτά , με το ίδιο αίτημα να ξαναλειτουργήσει :το Μαράσλειο Διδασκαλείο καθώς και τα Διδασκαλεία όλης της Ελλάδας. Δυστυχώς, Κύριε Υπουργέ ,το τρίτο κατά σειράν υπόμνημά μου **και το πρώτο στην Κυβέρνηση του Σύριζα έμεινε επίσης αναπάντητο**. Η τρίτη αυτή ψυχρολουσία δεν ανέστειλε τις προσπάθειές μου. Για να είμαι ειλικρινής δεν το πήρα προσωπικά ,**γιατί είναι αίτημα ,που αφορά χιλιάδες Δασκάλους και Νηπιαγωγούς της πατρίδας μας.** Δεν ξέρω αν σάς έχει συμβεί προσωπικά,αλλά αν και πίστευα ότι η ανταπάντηση είναι στοιχειώδες καθήκον διαψεύστηκα. Συμβαίνει επίσης σε αυτή την Μετεκπαίδευση του Μαρασλείου Διδασκαλείου,που η πολιτεί α ΈΚΛΕΙΣΕ το 2011, να έχω υπηρετήσει και εγώ πριν και μετά την αναβάθμισή του Μ.Δ.Δ.Ε. και την ένταξή του στο Πανεπιστήμιο Αθηνών.Τα τρία υπομνήματα μου με ένα πανελλήνιο αίτημα πήγαν στον κάλαθο των αχρήστων. Γιαυτό,κύριε Υπουργέ, και σάς γράφω για το τρις εξαμαρτείν. Έχετε τώρα ενώπιόν σας έναν αιτούντα και σε τρεις αμαρτίες περιπεσόντα έλληνα πολίτη, που εκλιπαρεί, αλλά κανείς δεν τον ακούει ,και κανείς δεν του απαντά ,αλλά αυτός επιμένει ελληνικά…με αίτημα να ανοίξετε το **ΜΑΡΑΣΛΕΙΟ ΔΙΔΑΣΚΑΛΕΙΟ ΚΑΘΩΣ ΚΑΙ ΤΑ ΔΙΔΑΣΚΑΛΕΙΑ ΟΛΗΣ ΤΗΣ ΕΛΛΑΔΑΣ.** Πίστευα ότι η κυβέρνηση του ΣΥΡΙΖΑ θα έδινε τη δέουσα λύση. Για του λόγου το αληθές στη συνέχεια ,σάς επισυνάπτω το υπόμνημά μου προς τον **Π. ΥΠΟΥΡΓΟ ΚΥΡΙΟ ΑΡΙΣΤΕΙΔΗ ΜΠΑΛΤΑ** ,για να δείτε και να αξιολογήσετε το αίτημά μου. Τα επιχειρήματα και οι λόγοι που επιβάλλουν το άνοιγμα των ΔΙΔΑΣΚΑΛΕΙΩΝ καταγράφονται αναλυτικά .Σας παρακαλώ να διαθέσετε λίγο χρόνο ,να αφήσετε στην άκρη όλα τα άλλα, και να διαβάσετε αυτό το υπόμνημα ,καθώς και τα άλλα που επισυνάπτω , τα οποία εκτός από μένα , σάς τα στέλνουν όλοι οι Δάσκαλοι και οι Νηπιαγωγοί της Ελλάδας. **Είναι δηλαδή πανελλήνιο αίτη**μα ,Σας παραθέτω και μερικά αποσπάσματα από το ποίημα του ΚΑΒΑΦΗ με τον τίτλο: ΜΑΡΤΙΑΙ ΕΙΔΟΙ,που ταιριάζει στο αίτημά μου,και στο γράμμα, που σάς φέρνει ο Αρτεμίδωρος και γράφει τα εξής.: **«…ΤΟΤΕ ΚΥΡΙΩΣ πρόσεξε σα βγεις στον δρόμον έξω,**

**εξουσιαστής περίβλεπτος με συνοδεία,**

**αν τύχει και πλησιάσει από τον όχλο**

**κανένας Aρτεμίδωρος, που φέρνει γράμμα,**

**και λέγει βιαστικά «Διάβασε αμέσως τούτα,**

**είναι μεγάλα πράγματα που σ’ ενδιαφέρουν…μη λείψεις τους διαφόρους**

**που χαιρετούν και προσκυνούν να τους παραμερίσεις**

**(τους βλέπεις πιο αργά)· ας περιμένει ακόμη**

**κ’ η Σύγκλητος αυτή, κ’ ευθύς να τα γνωρίσεις**

**τα σοβαρά γραφόμενα του Aρτεμίδωρου.**

**Αφήστε για λίγο τα άλλα ,Κύριε Υπουργέ,και διαβάστε αυτό το υπόμνημα: Διάβασε αμέσως τούτα…είναι μεγάλα πράγματα που σε ενδιαφέρουν…».Παραμερίστε λίγο, ΚΎΡΙΕ ΥΠΟΥΡΓΕ, τους διαφόρους ΠΟΥ ΧΑΙΡΕΤΟΥΝ ΚΑΙ ΠΡΟΣΚΥΝΟΥΝ…τους βλέπετε πιο αργά …κ΄ευθύς να γνωρίσετε τα σοβαρά γραφόμενα του ΑΡΤΕΜΙΔΩΡΟΥ…αυτά από τον Καβάφη. Ο Οδυσσέας Ελύτης** το διατυπώνει διαφορετικά**: «Χίλιοι δυο παραφυλάνε σε κοιτάν και δεν μιλάνε -είσαι σήμερα μονάρχης- κι ώσαμ ΄αύριο δεν υπάρχεις».**Δικό μου αίτημα είναι:

**Ανοίξτε τα Διδασκαλεία, κύριε Υπουργέ της Παιδείας,**γιατί η πράξη σας αυτή θα μείνει ανεξίτηλη και θα δώσει τέλος **στον μετεκπαιδευτικό αποκλεισμό** **χιλιάδων Νηπιαγωγών και Δασκάλων της χώρας μας**.Περιμένω ,κύριε υπουργέ, μια άμεση και θετική απάντηση για το άνοιγμα των Διδασκαλείων.**Και μην ξεχάσετε να πείτε στους βουλευτές της Βουλής των Ελλήνων,αυτό που διατύπωσε το 1905 ο Διευθυντής του Μαρασλείου Διδασκαλείου Μ. ΒΡΑΤΣΑΝΟΣ:**  «**το έθνος, όπερ εργάζεται σκοπίμως και λελογισμένως υπέρ της δημοτικής παιδείας**, τούτο σπείρει εις γην εύφορον γενναία **σπέρματα και συγκομίζει** καλλίστους και αφθόνους καρπούς. **Τα εισοδήματα του κράτους αυξάνουσι** μάλιστα **δια του πολλαπλασιασμού των καλώς λειτουργούντων δημοτικών σχολείων.»** **Σας παρακαλώ**,μην παραπέμψετε το αίτημά μου σε αρμόδιους και αναρμόδιους, ώστε να αιωρείται στο διηνεκές. **Δις δίδει ο δίδων ταχέως**. Ελπίζω ,κύριε Υπουργέ, ότι με την απόφασή σας, για **το ΜΑΡΑΣΛΕΙΟ** και **όλα τα άλλα ΔΙΔΑΣΚΑΛΕΙΑ της Ελλάδας**, θα ανοίξετε μια νέα σελίδα στην ιστορία της ελληνικής εκπαίδευσης, **και θα διαψευστούν και ο Αρτεμίδωρος και ο Καβάφης και ο Ελύτης για τα περί τού αντιθέτου ,και τα ΔΙΔΑΣΚΑΛΕΙΑ, θα αποκτήσουν ξανά και «… παγάν λαλέουσαν** **… και το λάλον ύδωρ».Στη διάθεσή σας,Κύριε Υπουργέ της παιδείας ,για όποιαδήποτε διευκρίνιση.**

**ΜΕ ΤΗΝ ΠΡΟΣΗΚΟΥΣΑ ΤΙΜΗ**

**Α.Ε.ΠΑΠΑΣ**

**ΣΥΝΗΜΜΕΝΟ 1.:**

**ΕΠΙΣΥΝΑΠΤΩ ΤΟ ΤΡΙΤΟ: ΥΠΟΜΝΗΜΑ ΠΟΥ ΥΠΟΒΛΗΘΗΚΕ ΠΡΟΣ ΤΟΝ ΠΡΩΗΝ ΥΠΟΥΡΓΟ Κ. ΑΡΙΣΤΕΙΔΗ ΜΠΑΛΤΑ:7/7/2015 ΚΑΙ ΕΜΕΙΝΕ ΑΝΑΠΑΝΤΗΤΟ.**

**ΑΘΑΝΑΣΙΟΣ Ε. ΠΑΠΑΣ ΑΘΗΝΑ 7/7/2015**

**ΠΡΩΗΝ ΠΡΟΕΔΡΟΣ ΤΟΥ ΜΑΡΑΣΛΕΙΟΥ ΔΙΔΑΣΚΑΛΕΙΟΥ**

**ΔΗΜΟΤΙΚΗΣ ΕΚΠΑΙΔΕΥΣΗΣ ΠΑΝ. ΑΘΗΝΩΝ,**

**ΟΜ. ΚΑΘ. ΠΑΝ ΑΘΗΝΩΝ:**

**E-MAIL: aepapas@gmail.com**

**ΠΡΟΣ ΤΟΝ ΥΠΟΥΡΓΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ: κ. ΑΡΙΣΤΕΙΔΗ ΜΠΑΛΤΑ:** protocol@minedu.gov.gr

**ΕΠΑΝΥΠΟΒΟΛΗ ΑΙΤΗΜΑΤΟΣ:**

**ΝΑ ΞΑΝΑΛΕΙΤΟΥΡΓΗΣΕΙ ΤΟ ΜΑΡΑΣΛΕΙΟ ΔΙΔΑΣΚΑΛΕΙΟ ΚΑΘΩΣ ΚΑΙ ΟΛΑ ΤΑ ΔΙΔΑΣΚΑΛΕΙΑ ΤΗΣ ΕΛΛΑΔΑΣ.**

**ΑΞΙΟΤΙΜΕ ΚΥΡΙΕ ΥΠΟΥΡΓΕ ΤΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

Εκκινώντας από τις καλές προθέσεις και τις εξαγγελίες σας για την **ΠΑΙΔΕΙΑ** ,πήρα το θάρρος να σάς υποβάλω το παρόν αίτημα. Ομολογώ ότι ενθαρρύνθηκα διαβάζοντας ότι ο Υπουργός της Παιδείας είναι Ομότιμος Καθηγητής και ο Υφυπουργός εν ενεργεία μέλος ΔΕΠ των ΑΕΙ. Σκέφτηκα λόγω συγγένειας ,αφού και εγώ είμαι ομότιμος, δηλαδή **ομοίας τιμής** , θα είναι ευκολότερη η επικοινωνία μας**.**

Το αίτημά μου όμως στο παρόν στάδιο αφορά την Μετεκπαίδευση των εκπαιδευτικών και την ΕΠΑΝΑΛΕΙΤΟΥΡΓΙΑ ΤΟΥ ΜΑΡΑΣΛΕΙΟΥ ΔΙΔΑΣΚΑΛΕΙΟΥ, ΚΑΘΩΣ ΚΑΙ ΤΩΝ ΔΙΔΑΣΚΑΛΕΙΩΝ ΟΛΗΣ ΤΗΣ **ΕΛΛΑΔΑΣ. Είδα στις εξαγγελίες σας ότι δίνετε προτεραιότητα στην μετεκπαίδευση και επιμόρφωση των εκπαιδευτικών μας** και στην αναβάθμισή τους. Παραθέτω ένα απόσπασμα **από την πρόταση του Σύριζα** σε δημόσια διαβούλευση για την παιδεία, που έχει ως εξής: « Αναβάθμιση εκπαιδευτικών: «**Οι εκπαιδευτικοί αποτελούν κλειδί για την εύρυθμη λειτουργία κάθε κοινωνίας, δικαιούνται τον κοινωνικό σεβασμό και οφείλουν να επιτελούν το έργο τους σε συνθήκες πραγματικής αξιοπρέπειας». Μετά από αυτό** αλλά και την παιδαγωγικοδιδακτική σας παρατήρηση να μετριαστεί έστω **ο βερμπαλισμός της** **εικόνας στην εκπαίδευση ,σε όλες τις βαθμίδες, που έχει εκμηδενίσει σχεδόν τον ενδιάθετο –έμψυχο προφορικό λόγο,συνδέω το αίτημά μου με την μετακπαίδευση των εκπαιδευτικών. Το παρόν αίτημα έχει υποβληθεί δις ,τόσο στον απελθόντα Υπουργό Παιδείας, όσο και στον απελθόντα Πρωθυπουργό:9/8/2014 και 20/11/2014 αντίστοιχα.Οι αιτήσεις μου έμειναν αναπάντητες.Καθώς το αίτημα αυτό δεν είναι προσωπικό επανέρχομαι ,παρακάμπτοντας τη ρήση του ΜΕΝΑΝΔΡΟΥ,ότι:ΤΟ ΔΙΣ ΕΞΑΜΑΡΤΕΙΝ ΟΥΚ ΑΝΔΡΟΣ ΣΟΦΟΥ,με την ελπίδα ότι: ΤΟ ΔΙΣ ΔΕΝ ΘΑ ΓΙΝΕΙ :ΤΡΙΣ ΕΞΑΜΑΡΤΕΙΝ.Τέλος πρότεινα στον τότε πρωθυπουργό** σε αγαστή σύμπνοια με τους άλλους πολιτικούς αρχηγούς να ΑΝΟΙΞΕΙ τα **ΔΙΔΑΣΚΑΛΕΊΑ** και με την πράξη του αυτή να καταστεί **ΑΝΕΞΙΤΗΛΟΣ.ΤΟ ΥΠΟΜΝΗΜΑ ΜΟΥ ΕΜΕΙΝΕ ΑΝΑΠΑΝΤΗΤΟ**

Δυστυχώς ΚΥΡΙΕ ΥΠΟΥΡΓΕ ΤΗΣ ΠΑΔΕΙΑΣ,κ,Αριστείδη Μπαλτά, ούτε φωνή ούτε ακρόαση. Κάποιοι αποδέκτες των κειμένων μου ,μού συνέστησαν **να αποφύγω τον ΟΥΜΑΝΙΣΤΙΚΌ ΛΟΓΟ** και να γίνω κυνικός. Αυτό φυσικά το απορρίπτω ασυζητητί και συνεχίζω να επικοινωνώ με το προσήκον ήθος. Στον χώρο που δίδαξαν οι μεγάλοι μεταρρυθμιστές: **Αλέξανδρος Δελμούζος,Δημήτρης Γληνός ,Ρόζα Ιμβριώτη, ο Κ. Βάρναλης** και τόσοι άλλοι. Στο χώρο που σημαδεύτηκε με τα **ΜΑΡΑΣΛΕΙΑΚΑ,**υπάρχει χαραγμένη σε εμφανές σημείο η ρήση του **ΜΕΝΑΔΡΟΥ: ΠΑΙΔΕΊΑ ΚΆΛΛΙΣΤΟΝ ΕΣΤΙ ΚΤΉΜΑ ΒΡΟΤΟΙΣ.**  **Παρακολουθώ με ιδιαίτερο ενδιαφέρον τις παρεμβάσεις σας** για την παιδεία και την αγωνία σας, για την αγωγή και τη μάθηση των μαθητών.Σε επίρρωση όλων αυτώνπαραθέτω ένα κείμενο του **BERTOLT BRECHT**,πολύ επίκαιρο και άμεσα συνδεδεμένο με το αίτημά μου, με τον τίτλο : **ΕΓΚΩΜΙΟ ΣΤΗ ΜΑΘΗΣΗ**:

**ΤΟ ΠΟΙΗΜΑ ΤΟΥ BERTOLT BRECHT:**

**ΕΓΚΩΜΙΟ ΣΤΗ ΜΑΘΗΣΗ[[1]](#footnote-1):**

«Να μαθαίνεις ως και τα πιο απλά πράγματα

**Γι αυτούς που η ώρα τους έφτασε**

**ποτέ δεν είναι αργά**

**Να μάθεις την ΑΒ** δεν είναι σπουδαίο μα

να την μάθεις μην νικηθείς

**Προχώρα ! πρέπει να τα ξέρεις όλα**

πρέπει να αναλάβεις την αρχηγία.

**Να μαθαίνεις τρελέ του ασύλου!**

**Να μαθαίνεις φυλακισμένε!**

**Να μαθαίνεις νοικοκυρά!**

**Να μαθαίνεις εξηντάχρονε[[2]](#footnote-2)**!

Πρέπει να αναλάβεις την αρχηγία.

**ψάξτε να βρείτε σχολείο εσείς που είστε άστεγοι**

**Εξασφαλίστε γνώση ,εσείς που ξεπαγιάζετε στο κρύο**

**Εσείς που πεινάτε κρατήστε γερά το βιβλίο**

**είναι ένα όπλο**

Πρέπει να αναλάβετε την αρχηγία.

**Μην ντρέπεσαι να ρωτάς σύντροφε**

**Τίποτα να μην σε ξεγελά .**

**Απόκτησε δική σου γνώμη**

**Ό,τι δεν ξέρεις εσύ ο ίδιος**

**Δεν το ξέρεις καθόλου**

**Έλεγξε τον λογαριασμό που θα πληρώσεις**

**Δείξε με τα δάχτυλά σου όλα τα νούμερα**

**Ρώτα πώς μπήκε αυτό το νούμερο εδώ;**

**Πρέπει να αναλάβεις την αρχηγία.»**

**Αξιότιμε κύριε Υπουργέ της Παιδείας, Ο B. BRECHT τα λέει ξεκάθαρα. Το αίτημά μου είναι απλό και σαφές. Να ξαναλειτουργήσει το Μαράσλειο Διδασκαλείο καθώς και τα Διδασκαλεία όλης της Ελλάδας ,για τους λόγους που εξέθεσα ήδη. Ερώτημα:Τον Σεπτέμβριο του 2015 θα ξαναλειτουργήσουν τα ΔΙΔΑΣΚΑΛΕΙΑ;΄Θα ανοίξει το Μαράσλειο Διδασκαλείο;Είναι ευκαιρία να αυξήσετε** τα εισοδήματα του κράτους,όπως είπε,ο **Μ. ΒΡΑΤΣΆΝΟΣ** στα εγκαίνια του Μαρασλείου Διδασκαλείου το 1905**: «Τα εισοδήματα του κράτους αυξάνουσι** μάλιστα **δια του πολλαπλασιασμού των καλώς λειτουργούντων δημοτικών σχολείων.» Θα περιμένω μία ευθεία απάντηση.Μια απάντηση που πιστεύω ότι την περιμένουν οι Δάσκαλοι και Νηπιαγωγοί όλης της Ελλάδας. «Έστω δὲ ὁ λόγος ὑμῶν ναὶ ναί, οὒ οὔ· τὸ δὲ περισσὸν τούτων ἐκ τοῦ πονηροῦ ἐστιν. [Ματθ. ε'** **37**].Όσο για την κριτική που σάς ασκούν μην πτοείστε: ο Βάρναλης έγραψε: **«Θεριά οι ανθρώποι, δεν μπορούν το φως να το σηκώσουν...  
Χίλιες φορές να γεννηθείς, τόσες θα σε σταυρώσουν. (Οι πόνοι της Παναγιάς.)**

**Νομίζω ότι ο Βrecht και o Βάρναλης τα λένε όλα,εκτός από το ΔΕΟΝ ΓΕΝΕΣΘΑΙ για το αίτημά μου. Αυτό θα το πείτε εσείς. Εσείς θα δώσετε τη δέουσα λύση. Αν ήμουνα στη θέση σας , θα άνοιγα τα Διδασκαλεία.Εγώ όμως δεν είμαι Υπουργός,αλλά ένας απλός Δάσκαλος που ελπίζει : « Ελπίς γαρ η βόσκουσα τους πολλούς βροτών.»** Στη διάθεσή σας για οποιαδήποτε διευκρίνιση

**Με την προσήκουσα στο Λειτούργημά σας τιμή.**

**ΑΘΑΝΑΣΙΟΣ Ε. ΠΑΠΑΣ**

**Π.ΠΡΟΕΔΡΟΣ ΤΟΥ ΜΑΡΑΣΛΕΙΟΥ ΔΙΔΑΣΚΑΛΕΙΟΥ,**

**ΟΜΟΤΙΜΟΣ ΚΑΘΗΓΗΤΗΣ ΠΑΝΕΠΙΣΤΗΜΙΟΥ ΑΘΗΝΩΝ.**

**ΣΗΜΕΙΩΣΗ:**

**ΚΑΙ ΑΥΤΟ ΤΟ ΥΠΟΜΝΗΜΑ ΚΥΡΙΕ ΥΠΟΥΡΓΕ ΤΗΣ ΠΑΙΔΕΙΑΣ ,κ.Ν. ΦΙΛΗ, ΕΜΕΙΝΕ ΑΝΑΠΑΝΤΗΤΟ-ΓΙΑΥΤΟ ΕΓΙΝΕ ΤΟ ΤΡΙΣ ΕΞΑΜΑΡΤΕΙΝ.ΝΑ ΔΟΥΜΕ ΤΩΡΑ ΤΙ ΘΑ ΓΙΝΕΙ ΜΕ ΤΟ ΥΠΟΜΝΗΜΑ ΠΟΥ ΥΠΕΒΑΛΑ ΣΕ ΕΣΑΣ.ΕΛΠΙΖΩ ΝΑ ΜΗΝ ΣΥΜΒΕΙ ΤΟ τετράκις εξαμαρτείν.**

**ΣΥΝΗΜΜΕΝΟ 2.:**

**Παραθέτω μερικά αποσπάσματα από το αίτημά μου προς τον τότε Υπουργό Παιδείας:Ν.Δ και ΠΑΣΟΚ:**

**1**.«Στην οδό ΜΑΡΑΣΛΗ**, στο κέντρο της Αθήνας, κείται «το περικαλλές και περίοπτον», το εκπάγλου αρχιτεκτονικού κάλλους Μαράσλειο Διδασκαλείο. Εδώ στεγάστηκε και Η ΜΑΡΑΣΛΕΙΟΣ ΠΑΙΔΑΓΩΓΙΚΗ ΑΚΑΔΗΜΙΑ. Η αρχική ονομασία της οδού ήταν γνωστή ως οδός Αριστομένους** προς τιμήν του Μεσσήνιου ήρωα **Αριστομένη.** το 1905 ο φιλόμουσος ευεργέτης **ΓΡΗΓΟΡΙΟΣ ΜΑΡΑΣΛΗΣ** με τη γενναία χρηματική χορηγία του συνετέλεσε στην ολοκλήρωση και στη λειτουργία του ΜΑΡΑΣΛΕΙΟΥ διδασκαλείου. **Εκτός των άλλων ευγνωμόνων ευχαριστιών της πολιτείας μετονομάστηκε( 1 ) η οδός Αριστομένους , σε οδό ΜΑΡΑΣΛΗ. μεταξύ των τότε κρατούντων συγκαταλέγεται και ο αείμνηστος συνάδελφος σας, ΛΑΜΠΡΟΣ Δ. ΚΑΛΛΙΦΟΡΝΑΣ, ο οποίος γεραίρει τον φιλογενέστατον ΓΡΗΓΟΡΙΟΝ ΜΑΡΑΣΛΗΝ για τη γενναία χορηγία του. Ο** Διευθυντής **του διδασκαλείου Μ. ΒΡΑΤΣΑΝΟΣ ομιλών στα εγκαίνια του διδασκαλείου το 1905 είπε μεταξύ των άλλων (2) ότι:** «**το έθνος, όπερ εργάζεται σκοπίμως και λελογισμένως υπέρ της δημοτικής παιδείας**, τούτο σπείρει εις γην εύφορον γενναία **σπέρματα και συγκομίζει** καλλίστους και αφθόνους καρπούς.. **Τα εισοδήματα του κράτους αυξάνουσι** μάλιστα **δια του πολλαπλασιασμού των καλώς λειτουργούντων δημοτικών σχολείων.»** Συνεχίζοντας **Ο Μ. ΒΡΑΤΣΑΝΟΣ( 3)** είπε: « …επί της υψηλής ταύτης θέσεως, της αποβλεπούσης **προς την Ακρόπολιν**, τας φαληρικάς ακτάς και τον σαρωνικόν κόλπον, και εντός του περικαλλούς τούτου διδασκαλείου, θα καταρτίζωνται του λοιπού **επιστημονικώς και θα διαμορφώνονται καλαισθητικώς οι λειτουργοί της πρώτης παιδεύσεως του λαού.** Αφού το Διδασκαλείον είναι ωρισμένον να μετοχετεύη εις τας φλέβας του λαού γνήσιον ελληνικόν αίμα, να μεταλαμπαδεύη εις τας μελλούσας γενεάς φως και θερμότητα εκ της λαμπράς εστίας, ην εκληροδότησαν ημίν οι πρόγονοι εκείνοι, ν’ ασκή τας αισθήσεις και τον νουν εις επιτέλεσιν των χρησίμων προς βίον επιτηδευμάτων, να συνδέη το παρόν μετά του παρελθόντος, να διασώζη τα γνήσια ελληνικά φρονήματα και να καθοδηγή το όλον έθνος εις ιδανικόν τι σημείον, θερμαίνον και ζωπυρούν την καρδίαν εις επιτέλεσιν μεγάλων και υψηλών έργων εν τε ταις τέχναις και ταις επιστήμαις, αφού πάντα ταύτα ώρισται να επιτελέση **το πανεπιστήμιον τούτο του λαού,** καλώς εγένετο, ότι ανηγέρθη ούτω περικαλλές και περίοπτον**»( 4 ).**

2. «΄Εκτοτε ,**ΚΥΡΙΕ ΥΠΟΥΡΓΕ**, και για έναν περίπου αιώνα το **Μαράσλειον Διδασκαλείον** αποτέλεσε το πνευματικό φυτώριο, **το σπίτι των Δασκάλων (5)**,όπου μετά από αυστηρές εισαγωγικές εξετάσεις οι δημοδιδάσκαλοι είχαν πρόσβαση στην διετή μετεκπαίδευση. **από το 1995** η ελληνική πολιτεία έδωσε τη δυνατότητα να ιδρυθούν Διδασκαλεία Δασκάλων και Νηπιαγωγών , **να ενταχτούν** **και όχι να συνδεθούν(6)** στα αντίστοιχα **ΠΑΙΔΑΓΩΓΙΚΑ ΤΜΗΜΑΤΑ** σε ολόκληρη τη χώρα**.** **Το 2011 άρχισε η κατεδάφιση των Διδασκαλείων** και **οι χιλιάδες εκπαιδευτικοί της Πρωτοβάθμιας εκπαίδευσης καταδικάστηκαν στο διηνεκές** να στερηθούν της διετούς μετεκπαίδευσης ,που αποτελούσε το πλαίσιο της **παιδαγωγικής και επιστημονικής αναφοράς των λειτουργών της. Πώς θα αναπληρωθεί το κενό αυτό και πού θα βρουν πνευματικό καταφύγιο οι εκπαιδευτικοί μας;( 7)**.**Τι σκέπτεται το Υπουργείο Παιδείας** να πράξει **για αυτόν τον αποκλεισμό των Δασκάλων και Νηπιαγωγών** από τη φυσική κοιτίδα τους ,που ήταν τα **ΔΙΔΑΣΚΑΛΕΙΑ**; **Θα μείνουν κλειστά ΤΑ ΔΙΔΑΣΚΑΛΕΙΑ;** **Πού σκέπτεται το Υπουργείο Παιδείας να μετεκπαιδεύσει τους εργάτες του λαϊκού σχολείου;** **Είναι δυνατόν να συνεχίζουν να παραμένουν κλειστά τα Διδασκαλεία και οι εκπαιδευτικοί μας να είναι μετέωροι σε πλήρη επιστημονική απομόνωση;**  Μήπως ,**Κύριε Υπουργέ της παιδείας**, **οι σύμβουλοί σας( 8 )** μπορούν να πουν στους εκπαιδευτικούς μας-**τι εννοούσε ο Μ. ΒΡΑΤΣΑΝΟΣ( 9 )** ,όταν **το 1905** είπε: **. « τα εισοδήματα του κράτους αυξάνουσι μάλιστα δια του πολλαπλασιασμού των καλώς λειτουργούντων δημοτικών σχολείων;»** Ωσαύτως το εύλογο ερώτημα είναι:, αφού τα εισοδήματα του κράτους **«…ΑΥΞΑΝΟΥΣΙ…»,**θα μπορούσαν επίσης να μάς πουν ,πως είναι δυνατόν να έχουμε **«καλώς λειτουργούντα σχολεία»,** **όταν οι Δάσκαλοι και οι Νηπιαγωγοί στερούνται της μετεκπαίδευσης;** Γιατί δεν εισηγούνται να ανοίξουν τα Διδασκαλεία; **Γιατί ,κύριε ΥΠΟΥΡΓΕ, αφού τα σχολεία αυξάνουσι τα εισοδήματα του κράτους , η πολιτεία κλείνει ΤΑ ΔΙΔΑΣΚΑΛΕΙΑ;** Δεν θα ήταν παραγωγικό στην παρούσα φάση της οικονομίας **να αυξήσετε τα εισοδήματα του κράτους ανοίγοντας τα ΔΙΔΑΣΚΑΛΕΙΑ;»(10)**

**Επειδή δεν έλαβα απάντηση από τον τότε αξιότιμο Υπουργό Παιδείας υπέβαλα το αίτημα στον τότε Πρωθυπουργό της Ελλάδας, όπως θα δείτε από τα παραθέματα που ακολουθούν:**

**ΣΥΝΗΜΜΕΝΟ 3.**

**ΙΔΟΥ ΤΟ ΑΙΤΗΜΑ ΣΤΟΝ ΤΟΤΕ ΕΞΟΧΟΤΑΤΟ ΠΡΩθΥΠΟΥΡΓΟ κ. ΑΝΤΩΝΗ ΣΑΜΑΡΑ, ΠΟΥ ΕΜΕΙΝΕ ΑΝΑΠΑΝΤΗΤΟ.**

**1. «Τύχη αγαθή για μένα ,εξοχότατε κύριε Πρωθυπουργέ, να διαβάσω στο διαδίκτυο ένα κείμενο με τον τίτλο: « Οι μαθητές που έγιναν αρχηγοί:Τα σχολικά χρόνια** του **Αντώνη Σαμαρά, του Ευάγγελου Βενιζέλου και του Αλέξη Τσίπρα**. **Τρεις διαφορετικές προσωπικότητες, τρεις διαφορετικοί μαθητές**:(Πηγή: ΔΗΜΟΣΙΕΥΣΗ:  11/09/2012 12:31, BHMagazino Βλέμματα). **Στην προσπάθειά μου να βρω ερείσματα** για να προωθήσω το αίτημά μου ,που συνοψίζεται στο εξής: **ΝΑ ΞΑΛΕΙΤΟΥΡΓΉΣΕΙ ΤΟ ΜΑΡΑΣΛΕΙΟ ΔΙΔΑΣΚΑΛΕΙΟ ΚΑΘΩΣ ΚΑΙ ΤΑ ΔΙΔΑΣΣΚΑΛΕΙΑ ΔΑΣΚΑΛΩΝ ΚΑΙ ΝΗΠΙΑΓΩΓΏΝ ΤΗΣ ΕΛΛΑΔΑΣ, πιστεύω ότι βρήκα τη λύση. Ο Πρωθυπουργός της Ελλάδας υπήρξε για τρία ολόκληρα χρόνια μαθητής « του Δημοτικού Σχολείου Μαρασλείου» .Αυτά τα τρία χρόνια ,εξοχότατε, ήταν καθοριστικά για να δώσετε τις επιτυχείς εισιτήριες εξετάσεις στο Κολλέγιο Αθηνών και να ξεκινήσετε την πορεία σας προς τα πρόσω. Όπως γράφει ένας μεγάλος Παιδαγωγός,τα πρώτα σχολικά χρόνια αποτελούν εχέγγυο για την μετέπειτα εξελικτική διαδοχή των ψυχοπνευματικών φαινομένων ενός εκάστου,γιατί: « Ό.τι δεν μαθαίνει ο Γιαννάκης δεν μπορεί να το μάθει αργότερα και ο Γιάννης».Για του λόγου το αληθές Σάς παραθέτω το κείμενο, όπως το διάβασα στο διαδίκτυο**: **«Το ψηλό παιδί**: **Ο Αντώνης Σαμαράς ως μαθητής παρακολούθησε τις τρεις πρώτες τάξεις του δημοτικού στο Μαράσλειο Διδασκαλείο** **και έπειτα έδωσε εξετάσεις, όπως γινόταν τότε, για να φοιτήσει στην Δ΄ Δημοτικού του Κολλεγίου Αθηνών. Ήταν ιδιαίτερα δημοφιλής και σύντομα θα γινόταν ένας εκ των πρωταγωνιστών της τάξης του…»** :(Πηγή: ΔΗΜΟΣΙΕΥΣΗ:  11/09/2012 12:31, BHMagazino Βλέμματα). Αυτό το Μαράσλειο Διδασκαλείο, που έσφυζε από ζωή και στέγαζε τη **ΜΕΤΕΚΠΑΙΔΕΥΣΗ ΤΩΝ ΔΑΣΚΑΛΩΝ ΚΑΙ ΝΗΠΙΑΓΩΓΩΝ** είναι ήδη **ερμητικά κλειστό**. **Μόνον οι μνήμες των αποφοίτων του αιωρούνται** «στο περικαλλές και εκπάγλου αρχιτεκτονικού κάλλους Νεοκλασικό κτήριο».Έτσι ταιριάζουν εδώ **οι μελαγχολικοί στίχοι** του μαντείου των Δελφών προς τον Αυτοκράτορα Ιουλιανό τον επονομασθέντα και αποστάτη ή παραβάτη: **«Είπατε** τω βασιλεί χαμαί πέσε Δαίδαλος αυλά ουκέτι Φοίβος έχει καλύβην ου μάντιδα δάφνην **ου παγάν λαλέουσαν** **απέσβετο και το λάλον ύδωρ.» Επειδή μπορεί να διερωτηθείτε ,εξοχότατε κύριε Πρωθυπουργέ, για τα κίνητρα του αιτήματός μου**, Σάς γνωρίζω **ότι προσωπικά δεν είχα την τύχη να φοιτήσω στα πρότυπα Δημοτικά Σχολεία του Μαρασλείου.** Το Δημοτικό σχολείο της γενέτειράς μου απέχει 500 χιλιόμετρα από το κλεινόν άστυ. **Είχα όμως τη μεγάλη τιμή να υπηρετήσω για 20 και πλέον έτη στον Μαρασλειακό χώρο:** **ως καθηγητής** Παιδαγωγικής, **ως Διευθυντής** της Μαρασλείου Παιδαγωγικής Ακαδημίας ,**ως εκλεγμένος Πρόεδρος** του Μαρασλείου Διδασκαλείου και ταυτόχρονα **ως επόπτης των προτύπων και μετέπειτα πειραματικών σχολείων του.** Εσείς, **εξοχότατε κύριε Πρωθυπουργέ,** μείνατε **τρία χρόνια** στο Δημοτικό σχολείο του Μαρασλείου . Εγώ έμεινα στον Μαρασλειακό χώρο **περίπου 23 χρόνια**. Οι χρυσές κλωστές και τα βιώματα που μάς συνδέουν με το Μαράσλειο κάνουν για μένα πιο εύκολη την επικοινωνία μας. Τα αίτημά μου αυτό **να ξαναλειτουργήσει το Μαράσλειο Διδασκαλείο καθώς και τα Διδασκαλεία όλης της Ελλάδας** το υπέβαλα αρχικά στον εξοχότατο Υπουργό Παιδείας και Θρησκευμάτων **κατά μήνα Αύγουστο του 2014,** από αγάπη για το Δάσκαλο ,**μιας και εγώ δεν είμαι παρά ένας απλός Δάσκαλος**. Καθώς παρήλθε **ο εύλογος χρόνος** και δεν πήρα απάντηση από το Υπουργείο Παιδείας**, σκέφτηκα να αλλάξω το πρόβλημα**. Να ακολουθήσω δηλαδή τη ρήση που στηρίζεται **στην αρχή της δημιουργικότητας** και υποστηρίζει ότι**: « Όταν έχεις ένα πρόβλημα και δεν μπορείς να το λύσεις, αλλάζεις το πρόβλημα και το πρόβλημα λύνεται αμέσως.»**

**Συνεχίζοντας παρέθεσα εκ νέου τη ρήση του Μ.ΒΡΑΤΣΑΝΟΥ,**Διευθυντή του Μαρασλείου Διδασκαλείου,ο οποίος στα εγκαίνια του Διδασκαλείου **το 1905** διατύπωσε την άποψη ότι: « **Τα εισοδήματα του κράτους αυξάνουσι** μάλιστα **δια του πολλαπλασιασμού των καλώς λειτουργούντων δημοτικώνσχολείων.»(Αρχείο Μαρασλείου Παιδαγωγικής Ακαδημίας**:ΧΡΟΝΙΚΌ:Αριθ.πρωτ. **2.**

**Για να έχουμε καλώς λειτουργούντα σχολεία** πρέπει να ανοίξουμε τα Διδασκαλεία και να μετεκπαιδεύσουμε τους εκπαιδευτικούς μας . Με ανοιχτά τα Διδασκαλεία ,**τα εισοδήματα του κράτους αυξάνουσι… με κλειστά δυστυχώς συρρικνώνονται.»**

**Τέλος πρότεινα στον τότε πρωθυπουργό** σε αγαστή σύμπνοια με τους άλλους πολιτικούς αρχηγούς να ΑΝΟΙΞΕΙ τα **ΔΙΔΑΣΚΑΛΕΊΑ** και με την πράξη του αυτή να καταστεί **ΑΝΕΞΙΤΗΛΟΣ.**

**ΤΟ ΥΠΟΜΝΗΜΑ ΜΟΥ ΕΜΕΙΝΕ ΑΝΑΠΑΝΤΗΤΟ**

**Και αυτό το υπόμνημα , κύριε Υπουργέ της παιδειας ,κ.Ν. ΦΙΛΗ, έμεινε αναπάντητο-γιαυτό έγινε το τρις εξαμαρτείν.Να δουύμε τώρα τι θα γίνει με το υπόμνημα που υποβάλλω σε ΕΣΑΣ.Ελπίζω να μην ΣΥΜΒΕΙ ΤΟ τετράκις εξαμαρτείν.**

**ΒΙΒΛΙΟΓΡΑΦΙΚΕΣ ΠΑΡΑΠΟΜΠΕΣ ΚΑΙ ΣΗΜΕΙΩΣΕΙΣ:**

**«1.Η οδός Αριστομένους μετονομάστηκε σε οδό Μαρασλή** σε ένδειξη τιμής και αναγνώρισης της γενναιόδωρης χρηματικής προσφοράς του Γ Μαρασλή στην οικοδομική ολοκλήρωση και λειτουργία του ΜΑΡΑΣΛΕΙΟΥ ΔΙΔΑΣΚΑΛΕΙΟΥ. **Η ευγνωμοσύνη** προς **τον Γρηγόριον Μαρασλήν** εκδηλώθηκε εκ μέρους της πολιτείας εκτός των άλλων και **με τη μετονομασία** της οδού Αριστομένους **σε οδό Μαρασλή.**

**2.Αρχείο Μαρασλείου Παιδαγωγικής Ακαδημίας**:ΧΡΟΝΙΚΌ:Αριθ.πρωτ. 2.**Μ.Βρατσάνος**: Διευθυντής του Μαρασλείου Διδασκαλείου το1905.Το Μαράσλειο Διδασκαλείο και τη Μαράσλειο Παιδαγωγική Ακαδημία λάμπρυναν με την παρουσία τους μεγάλοι έλληνες παιδαγωγοί και διανοούμενοι.Αναφέρουμε ενδεικτικά τους: Δ.Γληνό,Αλέξανδρο Δελμούζο, Ρόζα Ιμβριώτη,Κ. Βάρναλη,Γεώργιο Ν. Παλαιολόγο και πολλούς άλλους.

**3. Αρχείο Μαρασλείου Παιδαγωγικής Ακαδημίας**:ΧΡΟΝΙΚΌ:Αριθ. πρωτ. 2. Επίσης άξια μνείας είναι τα κείμενα του Μ. Βρατσάνου, που με **το μεγαλόφθογγο και αρχαιοπρεπές ύφος** του ,αναδεικνύεται «**μεταλαμπαδευτής** των γνώσεων και των αξιών, δαδούχος, σμιλευτής και πυρπολητής ψυχών».Οι υπογραμμίσεις με δική μας επιλογή.

**4. Αρχείο Μαρασλείου Παιδαγωγικής Ακαδημίας**:ΧΡΟΝΙΚΌ:Αριθ. πρωτ. 2.Ο Μ.Βρατσάνος διαβλέπει με την ιδιάζουσα ευθυκρισία την ζωογόνο πνοή της παιδείας να διαχέεται στις εσχατιές της Ελλάδας και να σφυρηλατεί ακμαίο το φρόνημα των Δασκάλων **και να αυξάνει τα εισοδήματα του κράτους.** Οι υπογραμμίσεις με δική μας επιλογή.

**5.Πρακτικά Μ.Δ.Δ.Ε. Αριθ. Πρακτικού (17/1998):¨ «**Στις 11/11/1998 ο Πρόεδρος του Μαρασλείου Διδασκαλείου Καθηγητής Α.Ε. Παπάς εισήγαγε για συζήτηση λειτουργικά θέματα του Μ.Δ.Δ.Ε., όπως: **Την δωρεάν χορήγηση βιβλίων, την κάρτα φοιτητικού εισιτηρίου και την υλοποίηση του οράματός του για το ΣΠΙΤΙ ΤΟΥ ΔΑΣΚΑΛΟΥ στο Μαράσλειο Διδασκαλείο (Πράξη: 17/1998)».**

**6.Με τον νόμο 2327/95 το ΜΑΡΑΣΛΕΙΟ ΔΙΔΑΣΚΑΛΕΙΟ ΕΝΤΑΧΤΗΚΕ** στο **Π.Τ.Δ.Ε.** του Παν. Αθηνών ,και την ένταξη ακολούθησαν όλα τα Παιδαγωγικά Τμήματα της χώρας ..**Δική μας πρόταση με το από 9/1994 υπόμνημα προς το τότε ΥΠΕΠΘ για τα Διδασκαλεία ήταν ,να γίνει ΣΥΝΔΕΣΗ και όχι ΕΝΤΑΞΗ, εάν είχε γίνει δεκτή η πρότασή μας για ΣΥΝΔΕΣΗ, ελπίζουμε ότι τα ΔΙΔΑΣΚΑΛΕΙΑ θα είχαν ΕΠΙΖΗΣΕΙ.**

**7. Ο Δαντόν το 1794 πριν ανεβεί στο ικρίωμα ζήτησε να δοθεί στο λαό: ΑΡΤΟΣ ΚΑΙ ΕΚΠΑΙΔΕΥΣΗ. Αυτό ζητούν και οι εκπαιδευτικοί** της Πρωτοβάθμιας και Δευτεροβάθμιας Εκπαίδευσης Δάσκαλοι και Νηπιαγωγοί **και Καθηγητές,που απώλεσαν** τη μοναδική δυνατότητα να μετεκπαιδευτούν,**αφού έκλεισαν τα Διδασκαλεία, όπως παλιότερα και το Διδασκαλείο Μέσης Εκπαίδευσηςη για τους Καθηγητές. ΈΤΣΙ ΕΦΕΞΗΣ, ΟΥΤΕ ΑΡΤΟΣ ΟΥΤΕ ΕΚΠΑΙΔΕΥΣΗ.**

**8. Η Αναφορά μας στους συμβούλους του ΥΠΟΥΡΓΟΥ** γίνεται για λόγους **συμβολικούς και δεοντολογικούς**.

**9.Ο Μ. Βρατσάνος** χρησιμοποιεί το ρήμα **ΑΥΞΑΝΩ.** Η αύξηση των **εισοδημάτων** θα γίνει με τα καλώς λειτουργούνται σχολεία και με τα διδασκαλεία ανοιχτά.

**10**. **Αρχείο Μαρασλείου Παιδαγωγικής Ακαδημίας**:ΧΡΟΝΙΚΌ:Αριθ. πρωτ. 2.Εδώ έχουμε **οξύμωρο σχήμα** δηλαδή την συνύπαρξη αντιφατικών όρων: **ζωντανός-νεκρός , και στην περίπτωση των Διδασκαλείων:**αυξάνω και μειώνω.Αντί για αύξηση των εισοδημάτων επιλέγεται από το Υ.ΠΑΙ.Θ **το κλείσιμο= μείωση** **εισοδημάτων**.Ας το μελετήσουν οι **κ.κ.Σύμβουλοι του κ. Υπουργού της Παιδείας ,αλλά και του κ. Υπουργού των οικονομικών.**

**ΑΘΑΝΑΣΙΟΣ Ε.ΠΑΠΑΣ**

**Π.ΠΡΟΕΔΡΟΣ ΤΟΥ ΜΑΡΑΣΛΕΙΟΥ ΔΙΔΑΣΚΑΛΕΙΟΥ,**

**ΟΜΟΤΙΜΟΣ ΚΑΘΗΓΗΤΗΣ ΠΑΝΕΠΙΣΤΗΜΙΟΥ ΑΘΗΝΩΝ.**

1. **Μartin Hoyles:** H πολιτική της Παιδείας: Μτφρ. Κ. Σύρρου: Αθήνα 1981, σ. 76. [↑](#footnote-ref-1)
2. **Αξιότιμε κύριε Υπουργέ της Παιδείας,για τους ομότιμους Καθηγητές, δηλαδή τους συναδέλφους σας ,που είναι ομοίας τιμής με τους εν ενεργεία τι θα κάνετε;** Έχετε σκεφτεί να αξιοποιήσετε αυτό το επιστημονικό δυναμικό**, που είναι παροπλισμένο και το μόνο αμάρτημά τους είναι η ημερομηνία γέννησής τους;Θα μπορούσαν άραγε να βοηθήσουν**; [↑](#footnote-ref-2)